cyanic-selkie/wikianc huggingface dataset:
نانني هيلين بروغز
مسلک
نانني هيلين باروز تر ۱۹۲۸ ز پورې په ياد سيستم کې کار کاوه. نوموړې د Herbert Hoover د ادارې له خوا د کمېټې د ښځينه مشرې په توګه وګومارل شوه، چې د ۱۹۳۱ ز کور جوړونې او مالکيت په اړه د سپين پوستو د کور کنفرانس (White House Conference) لپاره د تورپوستو په کور جوړونې سره مل و ؛ چې د ۱۹۲۹ د [بازار سوځېدنې ټکر] نه، لکه د ستر خپګان (Great Depression) په شان پيل شو. باروز په Richmond کې د ويرجينيا د ښځو ماموريتي ټولنه کې، په ۱۹۳۳ ز کال په دې څرګندونو سره وينا وکړه چې: «سپين پوستې او تورپوستې ښځې د يوه عيسوي تمدن په ودانولو کې څه ډول مرسته کولی شي».
باروز د ډرامې يوه ليکواله هم وه. په ۱۹۲۰ ز لسيزه کې يې د Slabtown District Convention او Where is My Windering Boy Tonight [زما سرګردانه هلک نه شپه چېرته دی] وليکل چې: دواړه يوعملي فلمونه د نامسلکي کليسا د ننداريزو ډلو لپاره وو. د Slabtown د طنز او غندنې مشهورتيا په وروستۍ پېړۍ کې ګڼو چاپونو ته اړتيا رامنځته کړه، که څه هم ځيني وختونه ياد عبارت د برياليو توليدوونکو په واسطه د اړتيا پر بنسټ تازه شوی دی.
زده کړيز ښوونځی او نژادي لوړوالی
باروز په ۱۹۰۸ز کې د زده کړې ملي ښوونځی پرانيست، چې د پرانيستې په لومړيو څو کلونو کې يې د هغو ښځو لپاره ماښامني ټولګي برابر کړل، چې د زده کړو لپاره يې نوره هيڅ چاره نه لرله. يادو ټولګيو ته نوموړې په خپله تدريس کاوه. په ټولګي کې ۳۱ باقاعده زده کوونکي وو، که څه هم څه موده وروسته او د تدريس د لوړ کيفيت له امله ياد ښوونځي د زياتو زده کوونکو راښکون پيل کړ. ذکر شوی ښوونځی په يو کوچني رعيتي کور کې جوړ شوی و، چې بالاخره يې د ټول ملت ښځې راجلب کړې.
د ۲۰ پېړۍ په لومړيو ۴۰ کلونو کې ځوانې افريقايي الاصل امريکايي مېرمنې د نژاد لوړوالي او د معيشت تر لاسه کولو په موخه د زده کړې د ملي ښوونځي له خوا چمتو [روزل] کېدلې. د ياد ښوونځي ټينګار د B په درې تور : Bible (انجيل)، bath (غسل) او broom (جارو) باندې و. نانني هيلين باروز د خپل تاريخ دوره (کورس) جوړ کړ، چې په تاريخ کې پر ټولنه باندې د اغېزناکو تور پوستو ښځو په اړه خبروونکو ښځو ته ډالۍ شوی و. دا چې دا تر اوسه هغه موضوع نه وه، چې په منظم تاريخي نصاب کې بحث شوې وې، مګر بيا هم د باروز لپاره اړينه په نظر راغله، چې پر خپل نژاد باندې د وياړلو په موخه يې افريقايي الاصل امريکايي ښځو ته تدريس کړي.
په روحيه، دين او پاکوالي روزنې په برخو کې د صنعتي زده کړې په مرستې سره نانني هيلين او د هغې کاري ډلې د افريقايي الاصل امريکايي ښخو د مرکزي شخړې حل کولو ته اړتيا لرله. «مزدور کارکوونکې» د دوی د ghetto د خدماتي دندو اصلي ونډه او د ټولنې د «نژاد» لپاره د ساتونکو په توګه د دوی د تر ټولو سترې ونډې موډل (نمونې) ونډه وه. د افريقايي الاصل امريکايانو د بې جرئتۍ لپاره د انځور مشهور کلتور بايد د زده کړې ملي ښوونځي په واسطه ګواښل شوی وی، چې افريقايي الاصل ښځې يې د ځوانۍ له عمره د بس (کافي) مزد کارکوونکو او ټولنيزو فعالانو په توګه د جوړېدلو لپاره روزلې او د مسؤليت تصور يې د «نژادي لوړتيا» لپاره د خورا مهم اصل په توګه پياوړی کاوه.
مېکس اېټ
ممېکس اېټ یو وړیا فوري پیغام رسولو کاریال وو  چې په سویلي افریقا کې د Mxit (Pty) Ltd له خوا رامینځته شوی چې په 8,000 وسیلو لکه د فیچر تلیفونونه ، Symbian S60 ، انډرايډ ، بلیک بیري ، آی فون ، آی پاډ ، وینډوز تلیفون او ټابلیټونه کې کار کوي
د نړۍ والې کاري مشورې د یوې مطالعې له مخې، مېکس اېټ د 2013 کال په جولای کې 7.4 میلیونه میاشتني فعال پېرودونکي درلودل، چې 6.3 میلیونه یې د سویلي افریقا وو.
.
د شرکت ټول فکري ملکیت او د ټېکنالوژۍ شتمني ریچ ټرسټ ته چې د عامه ګټو خپلواکه اداره ده، ورکړل شوې،   په پیل کې تنظیمي بدلونونو په ګرځنده ټولنیزو شبکو اغیزه نه وه کړې او کاروونکو يې لا هم د دوی خدماتو ته لاسرسی درلود،  خو  د 2016 په سپټمبر کې اعلان وشو چې دا خدمت به د سپتمبر په 30 وتړل شي.
تاریخ
مېکس اېټ د سویلي افریقا پوهنتوني ښار سټیلنبوش څخه سرچینه اخلي. په 1997 کې، هرمن هيونيس د سویست ګروپ ټېکنالوژي تاسیس کړه او په عمده توګه یې د ګرځنده مخابراتو صنعت باندې تمرکز وکړ، د سافټویر پراختیا او لوی ټیلکو ته يې د سیسټم ملاتړ چمتو کړ. په 2000 کې د کلاک سپیډ موبایل، د سویست ګروپ ټېکنالوژۍ د څېړنې او پراختیا څانګې، د آریا په نوم یو لوی ملټي پلیر ګرځنده لوبه جوړه کړه. لوبه د پيغام( اېس ايم اېس ) پر بنسټ وه او د پيغام د لوړ لګښت له امله بریالۍ نه شوه ځکه چې GPRS لاهم په پراخه کچه نه و پلی شوی. په 2003 کې لوبه بیا و ارزول شوه او د مېګزيټ په مفهوم د هرمن لخوا په هماغه کال کې يو ځل بيا وړاندې شوه، مېګزيټ وروسته له هغه د سویلي افریقا په ډګر کې د IM لوی لوبغاړی شو. په اپریل 2004 کې د کلاک سپیډ موبایل خپلواک شو او د جولای په 1، 2006 کې، د MXit Lifestyle (Pty) Ltd شو د 2007 کال په جنورۍ کې، د رسنیو لوی شرکت ناسپرس په شرکت کې 30٪ ونډه د نامالومو پیسو په مقابل کې ترلاسه کړه. په 2013 کې، سیالي کونکي 2go په ټوله افریقا کې د کاروونکو په شرایطو کې Mxit ته مخه کړه.
د 2011 په سپتمبر کې، مېګزيټ د سویلي افریقا د پانګونې ګروپ، د اوتار نړۍ له خوا اخیستل شوی و.
د هغه وخت د رییس د ناڅاپي استعفا وروسته، الان ناټ کریګ، جونیر، فرانسوا سوارټ د مېکس اېټ څخه د نوي اجرایوي رییس په توګه ومنله (Mzekandaba, 2013).
د مېکس اېټ بندول د اکتوبر په 23، 2015 اعلان شو، د شرکت له خوا په عامه بیان کې وروسته له هغه چې د کاروونکو شمېر په تیرو 2-3 کلونو کې په ډراماتیک ډول د نورو ټولنیزو پلیټ فارمونو لکه بلیک بیري میسنجر ، او وروسته ، واټساپ او فیسبوک میسنجر سره سيالۍ کې راټيټ شو د Mxit په ټولنیز ډګر کې د ټیکنالوژیکي پرمختګ نشتوالی د شرکت تړل کېدو ته لار هواره کړه. دوی خپل ټول فکري ملکیت او ټېکنالوژي شتمنۍ د عامه ګټو خپلواکې ادارې ته د ریچ ټرسټ د شرکت له خوا په خپره شوې اعلامیه کې اعلان وبښله.
په سپتمبر 2016 کې، د مېکس اېټ فعال کاروونکو ته خبر ورکړل شو چې خدمت به د سپتمبر په 24 بند شي
برخی
مېکس اېټ لومړی د ګرځنده تلیفون فوري پیغام رسولو پېرودونکي په توګه خپور شو، او د چلولو لپاره جاوا (J2ME) او د CSD، GPRS، 3G یا Wifi له لارې انټرنیټ اتصال ته اړتیا درلوده.
په اصل کې د فیچر تلیفونونو لپاره جوړ شوی، نسخې د بلیک بیري، Android، iPhone، وینډوز ګرځنده وسیلو او ټابلیټونو لپاره هم خپرې شوې.
د یو بل سره او د ګروپ چټ دندو سربېره، مېکس اېټ د عامه چټ زونونه، په بیله بیا ایپس او د لوبو ایکوسیستم وړاندیز وکړ.
ملاتړ شوي پلیټ فارمونه
مېکس اېټ په مختلفو ګرځنده او کمپیوټري پلیټونو کې شتون درلود، چې د هر سيستم لپاره جلا او بېل پليټ فارم جوړ شوی و، بېلګې يې لاندې کتلای شئ:
نړیوال شتون
مېکس اېټ په ډیری نړیوالو بازارونو کې فعالیت کوي. مېکس اېټ په رسمي ډول په مالیزیا، هند، اندونیزیا، انګلستان، متحده ایالاتو، نایجیریا، برازیل، فرانسه، جرمني، ایټالیا، پرتګال او سویلي افریقا کې ملاتړ شوی. د 2007 په اګست کې Mxit د آلمان په فرانکفورت کې د اروپا د معلوماتو مرکز جوړ کړ. د دې سرور فارم هدف د سویلي افریقا سرورونو څخه ډیری نړیوال ټرافیک اخیستل و. په سپتمبر 2010 کې، Mxit په کینیا کې پیل شو، دا د سویلي افریقا څخه بهر لومړنی هیواد دی چې د ځانګړتیاوو بشپړ لړۍ ته السرسی لري.
امنیت
د 2014 کال د نومبر په 4، Mxit د برېښنایي سرحدي بنسټ د خوندي پیغام رسولو سکور کارډ کې له 7 څخه 0 نمرې ترلاسه کړې. دا ټکي له لاسه ورکړي ځکه چې مخابرات په لیږد کې کوډ شوي نه دي، مخابرات د هغه کیلي سره کوډ شوي نه دي چې چمتو کونکي ورته لاسرسی نه لري، کاروونکي نشي کولی د اړیکو پېژندنه تایید کړي، تېر پیغامونه خوندي نه دي که د کوډ کولو کیلي غلا شوي وي، کوډ د خپلواکې بیاکتنې لپاره خلاص نه دی، د امنیت ډیزاین په سمه توګه مستند شوی نه دی، او د وروستي خپلواک کوډ پلټنه نه ده شوې.
سرچينې
<references group="" responsive="1">
بيرونۍ تړنې
وېشنيزه:چلوونکی سافټ وو وېشنيزه:چلوونکی پوست وېشنيزه:کا وېشنيزه:اندرايد وېشنيزه:بلک بېري ساف وېشنيزه:پيغام لېږوونکی سافټ وير وېشنيزه:اندرايد کار وېشنيزه:کاريال
اېجین سمندر
اېجین سمندر د اروپا او اسیا تر منځ د مدیترانې سمندر یو اوږد خلیج دی. دغه سیمه د «بالکان» او «اناتولي» تر منځ واقع ده او شاوخوا ۲۱۵۰۰۰ کیلومتره مربع مساحت رانغاړي. اېجین سمندر له شمالي اړخه د «ډارناډل» او «باسفورس» تنګیو په مرسته له مرمرې سمندر او تور سمندر سره یوځای کېږي. د اېجین سمندر ټاپوګان په سمندر کې دننه واقع دي او د «کرټ» او «روډس» په ګډون ځینې ټاپوګان یې له سوېلي څنډې څخه محدودوي. د «کرټ» ختیځ لوري ته د دغه سمندر حد اکثر ژوروالی ۳۵۴۴ مترو ته رسېږي. «تراکیا سمندر» او «کرټ سمندر» د اېجین سمندر دوې مهمې فرعي برخې دي.
د اېجین سمندر ټاپوګان په ګڼو ډلو وېشلی شو چې په دې کې ډوډکانیز، سیکلاډس، سپوراډس، سارونک ټاپوګان، د اېجین سمندر شمالي ټاپوګان، کرټ او د هغه شاخوا ټاپوګان یادولی شو. ډوډکانیز په سوېل ختیځ کې واقع دی او روډس، کوس او پاټموس ټاپوګان په کې شامل دي. «ډلوس» او «ناکسوس» ټاپوګان بیا د سمندر په سوېل کې په «سکلارډس» کې واقع دي. «لسبوس» د اېجین سمندر د شمالي ټاپوګانو یوه برخه ده. د یونان دویم لوی ټاپو «اوبویا» چې د مرکزي یونان د یوې برخې په توګه اداره کېږي، هم په اېجین سمندر کې پروت دی. د یونان له ۱۲ څخه ۹ اداري سیمې له دغه سمندر سره هم سرحده دي، د دې تر څنګ د ترکیې ځینې ولایتونه لکه ادرنه، چناق قلعه، بالیکسیر، ازمیر، ایدین او موغله یې په ختیځ کې ګاونډیان دي. په دغه سمندر کې د ترکیې بېلابېل ټاپوګان «ایمبروس»، «ټنډوس»، «کونډا ټاپو» او «فوچا ټاپو» دي.
اېجین سمندر له تاریخي پلوه مهم و، په ځانګړي ډول د لرغوني یونان د تمدن لپاره ځکه مهم و چې خلک یې د اېجین سمندر د سواحلو او د دغه سمندر د ټاپوګانو په شاوخوا سیمو کې مېشت وو. د اېجین سمندر ټاپوګانو د سیمې د خلکو او اروپا او اسیا تر منځ اړیکې اسانه کولې. د یونانیانو تر څنګ تراکیایانو هم د شمالي سواحو په منځ کې ژوند کاوه. رومیانو د روم سترواکۍ تر واک لاندې سیمه لاندې کړه او وروسته بیا دا سیمه «بیزانس سترواکۍ» د لومړنۍ بلغاري سترواکۍ د پرمختګونو په مقابل کې وساتله. څلورمې صلیبي جګړې پر دې سیمه د «بیزانس» کنترول کمزوری کړ او بالاخره تر «کرټ» پرته چې تر ۱۶۹۹ ز کال پورې د ونیزي مستعمره وه، د عثماني سترواکۍ له‌خوا فتحه شوه. د یونان د خپلواکۍ جګړې له ۱۸۲۹ ز کال را وروسته د اېجین سمندر په سواحلو کې یوه یوناني دولت ته لاره هواره کړه. عثماني سترواکي څه باندې ۵۰۰ کاله پر دغه سمندر تر هغه مهاله موجوده وه چې ځای یې نوې یا مدرنې ترکیې ونیو.
په اېجین سمندر کې د حاکمیت پر اړوندو ځينو ستونزو د یونان او ترکیې تر منځ لانجه ده. د اېجین سمندر شخړې له ۱۹۷۰یمې لسیزې راهیسې د یونان او ترکیې پر اړیکو لویه اغېزه کړې ده. په دغو ستونزو کې د ځمک‌باندې اوبو د حدونو ټاکنه، ملي هوايي حریم، انحصاري اقتصادي سیمې او د الوتنې د معلومات سیمې شاملېږي.
لرغونی تاریخ
د اوسنۍ ساحلي کرښې تاریخ تر میلاد مخکې شاوخوا ۴۰۰۰ کال ته ور ګرځي. تر هغه وړاندې د کنګل د وروستۍ زمانې په اوج کې (شاوخوا ۱۸۰۰۰ کاله وړاندې) د سمندرونو سطحه په ټولو ځایونو کې ۱۳۰ متره ښکته وه او د اېجین سمندر د لویې شمالي برخې پر ځای لویې او اوبه لرونکې دښتې موجودې وې. کله چې دغه دښتې د لومړي ځل لپاره ونیول شوې، د «میلوس» په ګډون اوسني ټاپوګان د «ابسیډین» [تورې او شیشې ته ورته اتشفشاني ډبرې] له مهم تولید سره احتمالاً تر هغه مهال پورې له اصلي ځمکې سره یوځای وو. اوسنۍ ساحلي بڼه یې شاوخوا ۹۰۰۰ کاله مخکې را څرګنده شوه او د سمندرونو سطحو د کنګل له زمانې تر ۳۰۰۰ کاله را وروسته مهال پورې ډېرېدو ته دوام ورکړ.
د برونزو په زمانه کې د یونان او اېجین سمندر راتلونکي تمدنونه د دې لامل شول چې «د اېجین تمدن» اصطلاح رامنځته شي. په لرغونې دوره کې دغه سمندر د دوو لرغونو تمدنونو زانګو وه چې یو یې په کرټ کې د مینوسیانو تمدن او بل په پلوپونز کې د میسنیانو تمدن و.
لرغونی یونان
وروسته بیا اېجین سمندر د مقدوني پادشاهۍ تر کنترول لاندې شو. دویم فیلیپ او د هغه زوی «مقدوني سکندر» د فتوحاتو یوه لړۍ پر مخ کړه چې په پایله کې یې نه یوازې دا چې د یونان اصلي سیمې متحدې شوې او اېجین سمندر د ده تر فرمان لاندې شو، بلکې هخامنشي سترواکي یې هم دړې وړې کړه. د مقدوني سکندر تر مړینې وروسته دا سترواکي د ده د سردارانو تر منځ ووېشل شوه. کاساندر د مقدونیې د هلنیستي پادشاهۍ پادشاه شو چې د اېجین سمندر د لوېديځ ساحل په اوږدو کې یې یوه سیمه لرله چې کابو له اوسني یونان سره برابره وه. لیسیماکوس پادشاهۍ د دغه سمندر پر ختیځ ساحل کنترول درلود. یونان دغه مهال هلنیستي دورې ته دننه شوی و.
مدرنه دوره
د یونان د خپلواکۍ جګړې له ۱۸۲۹ ز کال را وروسته د اېجین سمندر په سواحلو کې یوه یوناني دولت ته لاره هواره کړه. عثماني سترواکي څه باندې ۵۰۰ کاله تر هغه مهال پورې پر دغه سمندر موجوده وه چې په لومړۍ نړیواله جګړه کې یې تر ختمېدو وروسته ځای مدرنې یا نوې ترکیې ونیو. د جګړې په جریان کې یونان د اېجین سمندر د شمالي ساحل د شاوخوا سیمو کنترول ترلاسه کړ. په ۱۹۳۰مه لسیزه کې یونان او ترکیې خپل اوسني سرحدونه له سره کړل.
په ۱۹۱۲ ز کال کې د ایټالیا-ترکیې په جګړه کې ایټالیا د «ډوډکانیز» ټاپوګان ونیول، له هماغه مهاله یې اشغال کړي وو او په ۱۹۱۹ ز کال کې یې په ونیزلوس-ټيټوني هوکړه‌لیک کې هم یونان ته د دغو ټاپوګانو له پرېښودلو څخه ډډه وکړه. د یونان او ایټالیا جکړه د ۱۹۴۰ ز کال له اکتوبر میاشتې څخه د ۱۹۴۱ ز کال تر اپرېل میاشتې پورې د دویمې نړیوالې جګړې په جریان کې د بالکان کمپاین د یوې برخې په توګه پېښه شوه. د ایټالیا د جګړې موخه د یوه لاسپوڅي یوناني دولت جوړول وو چې ایټالیا ته په اېجین سمندر کې د «سپوراډیس» او «سیکلاډس» ټاپوګانو د ورکولو اجازه ورکړي تر څو د اېجین سمندر د ایټالیايي ټاپوګانو د یوې برخې په توګه اداره شي. د جرمني برید د محور له‌خوا د یونان د اشغال لامل شو. جرمني ځواکونو د ۱۹۴۴ ز کال د اکتوبر میاشتې په ۱۲مه نېټه اتن تخلیه کړ او د میاشتې په پای کې یې د یونان له اصلي سیمو شاتګ وکړ. وروسته بیا یونان د متفقینو ځواکونو ازاد کړ.
خپلواکي
خپلواکي هغه حالت ته وايي په کوم کې چې يو ولس، هېواد یا دولت په خپله خاوره کې بشپړ واک او اختيار ولري.
وېشنيزه:سياسي آندونه
راسل کرک
راسل اموس کرک Russel Amos Kirk (۱۹۱۸ اکتوبر ۱۹ – ۱۹۹۴ ز کال د اپرېل ۲۹) د سياسي نظريو يو امريکايي پوه، اخلاقپوه، تاريخپوه، ټولنيز کره کتونکی او ادبي کره کتونکی و، چې د شلمې پېړۍ امريکايي محافظه کارۍ په اړه د خپل نفوذ له امله پېژندل کېږي. «د محافظه کار ذهن : The Conservative Mind» په نوم د نوموړي د ۱۹۵۳ ز کال کتاب، په متحده ايالتونو کې له جګړې څخه وروسته محافظه کار خوځښت ته بڼه ورکړه. ياد کتاب په انګليسي او امريکايي دود کې د محافظه کار فکر پرمختګ د Edmund Burke نظريې ته په ځانګړي ارزښت ورکولو سره په نښه کړ. کرک د دوديزې محافظه کارۍ مهم ملاتړ کوونکی ګڼل کېږي.
ژوند
راسل کرک (Russell Kirk) د مشيګن ايالت په Plymouth کې زېږېدلی دی. نوموړی د Russell Andrew Kirk او Marjorie Pierce Kirk زوی و، چې پلار يې د رېل پټلۍ يو انجنير و. راسل کرک د خپل لېسانس بریليک له مشيګن ايالت پوهنتون (Michigan State University) تر لاسه او د ماسټرۍ خپرونه يې په ديوک پوهنتون (Duke University) کې ولوستله. نوموړي د دويمې نړيوالې جګړې پر مهال د امريکا وسله په وسله والو ځواکونو کې خدمت وکړ او له ازاد فکره ليکوال Isabel Paterson سره يې د ليک له لارې اړيکه ونيوله، چې د کرک لومړني سياسي فکر ته په بڼې ورکولو کې يې مرسته وکړه. د «زموږ دښمن، ايالت : Our Enemy, the State» په نوم د Albert jay Nock د کتاب له لوستنې څخه وروسته، کرک د کتاب له ليکوال سره هم لکه د تېر ليکوال اړيکې ټينګې کړې. له جګړې څخه وروسته يې په سکاتلېنډ کې د St Andrew پوهنتون کې ګډون وکړ. نوموړی په ۱۹۵۳ ز کال کې هغه يوازينی امريکايي شو، چې د ياد پوهنتون له لورې ورته د تورو دوکتورا (Doctor of Letters) بریليک ورکول کېږي.
کرک له دويمې نړيوالې جګړې څخه وروسته محافظه کارانو لپاره په دې خبرتيا ورکولو سره يوه خپرونه رامنځته کړه، چې «د وګړو يوې لپې يا موټي، چې ځيني يې اخلاقي ځواب وينو ته په داسې ډول هيڅ نه دې کارول شوي؛ دا خپله سوداګري جوړه کړه، چې د ناګاساکي او هيروشيما وګړي بېخي له منځه يوسي. موږ بايد دا خپله سوداګري جوړه کړو، چې د دې ډول ناڅاپي پرېکړو شونتيا لنډه يا له منځه يوسو».
کرک د خپلو زده کړو په بشپړولو سره د مشيګن ايالت په خپل alma mater کې يوه پوهنيزه دنده تر لاسه کړ. په ۱۹۵۹ ز کال کې يې وروسته له هغې له دندې څخه لاس واخيست، چې د زده کوونکو ګڼه کې د چټکې ودې او د دوديزو ازادو هنرونو په لګښت کې د پوهنځيو تر منځ پر ورزشي چارو او تخنيکي روزنه باندې د ټينګار له بې ځايه تصور يا خرافاتو څخه آزاد شو. له هغې څخه وروسته يې مشيګن ايالت «غوا پوهنځی : Cow College» يا «پياوړی پوهنتون : Behemoth University» وګڼله. نوموړي وروسته وليکل چې پوهنيز سياسي پوهان او ټولنپوهان«لکه د بې عقله سپيانو يو جنس يا ډول» وو. کرک د خپل ژوند په وروستيو کې په کال کې يو سمستر په Hillsdale College کې تدريس وکړ، چې نوموړی په کې د انساني پوهې ځانګړی رسمي پروفيسور و.
کرک له موټر چلونې ډډه وکړه او موټران يې«د دومي نيکن ډلې ميخانيکي راهبان : mechanical Jacobins» وګڼل. همدرانګه يې له تلويزيون او هغه څه سره اړيکه نه درلوده، چې نوموړي «برېښنايي کمپيوټرونه Electronic computers» ګڼل.
نوموړي تل په کليشه يي ډول د «محافظه کار» رايې کارونې ثبت نه دی ساتلی. «په ۱۹۴۴ ز کال کې د Franklin Delano Roosevelt او Thomas Dewey تر منځ له نه ټاکنې سره مخامخ شو؛ کرک سترواکۍ ته «نه» وويل او د Norman Thomas په ګټه يې رايه وکاروله، چې د سوسياليست ډلې نوماند و. د ۱۹۷۶ز کال ولسمشريزو ټاکنو کې يې Eugene McCarthy ته رايه ورکړه. په ۱۹۹۲ ز کال کې يې د جورج ايچ ډبليو بوش (George H. W. Bush) پر وړاندې د Pat Buchanan د لومړنۍ ننګونې ملاتړ وکړ او په مشيګن ايالت کې يې د Buchanan د ټاکنيزې مبارزې د ايالتي مشر په توګه خدمت وکړ.
کرک په تاريخ ليکنو کې هم مرسته وکړه. نوموړي ته په ۱۹۸۹ ز کال کې د ولسمشر رونالډ ريګن (Ronald Reagan) له لورې د ولسمشريزو اتباعو نښان (Presidential Citizens Medal) ورکړل شو.
محافظه کار ذهن
محافظه کار ذهن: «له برک څخه تر ايلايټ پورې : From Burke to Eliot» تر سرليک لاندې د کرک د دوکتورا پايليک په مادي ډول د ۲۰ پېړۍ برک (Burke) نوي والي يا بيا خپرونې سره مرسته وکړه. ياد پايليک لاندې برخو ته هم پام کړی دی:
د «سفري محافظه کار لوستونکی : The Portable Conservative Reader» اثر، چې کرک کره يا سم کړ، د پورتنيو ذکر شويو زياتره ليکوالانو نمونه يي ليکنې لري.
ژوند ليکونکی Bradely J. Birzer استدلال کوي، چې د معاصر محافظه کار خوځښت په هڅونه کې د کرک د ټول اهميت له امله د نوموړي زيات پيروان د محافظه کارۍ د تاريخ پر وړاندې د هغه له غير عادي چلند سره همغږي نه دي. لکه څرنګه چې د کره کتونکي Drew Maciag له لورې لنډيز شوی: "لکه څرنګه چې د Birzer څېړنه څرګندوي، د محافظه کارۍ په اړه د کرک پوهېدنه بې سارې، ځانګړې، روحاني، د خواصو د حکومت پلوې او په ځينو اړخونو کې له عصري او اروپايي پلوې وه، چې په متحده ايالتونو کې يې له سياسي محافظه کارۍ سره لږ ورته والی وزېږاوه. «محافظه کار ذهن : Conservative Mind» کتاب په برياليتوب سره له جګړې څخه وروسته ليبراليزم ته يوه فکري يا معنوي ننګونه پيل کړه، مګر د محافظه کارۍ هغه ډول چې کرک لومړيتوب ورکړ، ان په امريکايي ښي اړخ (American Right) [ډلو کې] لږ شمېر مينه وال (غوره کوونکي) وموندل."هري جاففا (Harry Jaffa) چې د ليو سټراس (Leo Strauss) زده کوونکی دی، وليکل: «کرک د برک (Burke) يو بې وسه پوه و. پر ميتافزيکي لامل باندې د برک بريد يوازي د معاصرې فلسفې په هڅې پورې اړه لري، چې له قضيو او په همدې ډول له پايلو څخه يې شکمن ګومان له منځه يوسي.
طبیعي حقوق او قانوني حقوق
طبیعي حقوق او قانوني حقوق د حقوقو دوه بنسټيز ډولونه دي.
طبیعي قانون د لومړي ځل لپاره د پخواني يونان په فلسفه کې را ښکاره شو او د رومي فلیسوف سيسرو له لوري ورته په کې اشاره شوی وه. ورپسی د انجيل په کتاب کې ورته اشاره شوې او بيا له هغه وروسته په منځنیو پېړیو کې د کاتوليکی فلیسوفانو، لکه: د لوی البرت (Albert the Great) او توماس اکويناس (Thomas Aquinas) له لوري انکشاف ورکړل شو.
د روښانتيا عصر په دوران کې د طبیعي قوانينو مفهوم د پاچاهانو الهی حق ( divine right of kings) د ننګولو لپاره کارول کېده او د ټولنيز قرارداد (social contract)، مثبت قانون (positive law) او دحکومت د تاسيس لپاره  یو توجيهی بديل شو او په دې توګه قانوني حقوق د کلاسيکي )قديمی)  جهوريت پالنی په بڼه منځ ته راغلل. د طبیعي حقوقو مفهوم بيا د نورو له خوا برعکس کارول کېږي، تر څو په دی سره د ټولو دا ډوله جوړښتونو مشروعيت وننګوی. د بشر دحقوقو نظريه د طبیعي حقوقو له نظريو څخه اخستل شوې ده. هغوی چې د طبیعي حقوقو او د بشر حقوقو ترمنځ د غوره والي نظريه ردوی او بشري حقوق د طبیعي حقوقو د بديل په توګه یې نه قبلوی او وايې چې: د بشر حقوق په طبیعي حقوقو، طبيعت پېژندنې او د مسيحیت په دیني عقيدی پوری تړاو نه لري. طبیعي قوانين په ځانګړی توګه، د هرحکومت يا نړيوال سازمان له صلاحيت نه پورته دي چې دا قوانين ملغا اعلان کړي.
د ملګرو ملتونو د ۱۹۴۸ ز کال د بشر حقوقو نړيواله اعلاميه يو مهم قانونې سند دی، چې د طبیعي حقوقو نظريه د نړيوال نرم قانون (soft law) د درناوی وړ برخه کڼې. طبیعي قوانيننو ته په دوديز ډول سره په منفی حقوقو پوری د منحصرو قوانينو په سترګه کتل کېدل، په داسې حال کې چې د بشر مثبتو حقوقو (positive rights) ته هم شاملېږي. ان د طبیعي حقوقو مفهموم له بشري حقوقو څخه، دا دوه هغه اصطلاحات دي چې د يو بل مترادفات نه شي جوړېدای.
تاریخچه
دا نظريه چې ځینې حقونه طبیعي يا مسلم حقونه دي، يوه تاريخي مخینه لري چې دا تاريخې شاليد  لږ تر لږه د سټايکس (Stoics) د فکری مکتب د پخوانۍ زمانې له وروستیو نه د کاتوليک قانون د منځنیو پېړیو تر لومړيو او د رومي پروتستانت تر اصلاحاتو (Protestant Reformation) او د روښانتیا له دورې څخه تر نن ورځی پوری رسېږي.
د طبیعي حقوقو د موجوديت ادعا د ګڼو کسانو له خوا په ګڼو ځايونو کې، لکه: په پخوانيو فلسفی استدلالونو يا دیني اصولو کې شوې ده. د مثال په ډول: ايمانيول کانت دا ادعا کوي چې طبیعي حقونه، هغه دي چې يواځې د دليل له لاری لاسته راځي. په داسې حال کې چې د متحده ايالاتو خپلواکۍ د اعلاميې پر بنسټ دا ښکاره او واضح  حقيقت دی، چې ټولو نارينه وو ته د دوی د خالق له لوري ځني مسلم او ثابت حقوق ورکړل شوي دي. همدا ډول، د ګڼو فلیسوفانو او حکومتي کسانو له لوري ګڼ شمېر د طبیعي حقونو نوملړونه، د دوی په اند ترتیب شوي دي، چې د ژوند او آزادی حقونه په کې تر ټولو لومړيتوب لري.
هربریت ال اې هارت  پر دی خبر باندې استدلال کوي، چې په ټوله کې که چېرې حقونه وي، نو بايد د آزادۍ حق هم وي او نور ټول حقونه په آزادی پوری تړاو لري.
توماس هیل ګرین بيا داسې استدالال کوي چې: که د حقوقو په نوم داسې څه شتون ولرې، نو بيا بايد ژوند او آزادی ته د لاسرسي حق هم وي، يا  که په سم ډول ووايو، باید د آزاد ژوند کولو حق شتون ولري.
جان لاک بيا په ژوند، آزادی او مالکيت باندی د يوه لومړيتوب په ډول  ټينګار کاوه. د جان لاک د انقلاب حق څخه د ټینګې دفاع سره، توماس جفيرسن د خوشحالۍ پر لور "pursuit of happiness" د مليکت پر ځای د متحده ايالاتو خپلواکۍ په اعلاميه کې ذکر کړی.
لرغونی
د نيويارک ټايمز د ورځپاڼۍ پخوانی خبريال او د شاه ټول کسان (All The Shah's Men) د کتاب ليکوال ستيفن کنزر، په پای کې ليکې چې:"زردشتي مذهب ايرانيانو ته دا ورزده کړي وو چې، ښاريان يې يو مسلم حق لري چې خپل مشر (پاچا) ته نصيحت وکړي او دا يي يوازنی مسؤليت نه دی، چې د هوښيارو مشرانو اطاعت وکړي، مګر دوی مسؤليت لري چې، بايد د هغو بدکارو مشرانو په مقابل کې را پاڅېږي. رهبرانو (پاچایانو)  ته پر ځمکه د خدای د استازي په سترګه کتل کېږي، مګر دوی له وفادارۍ سره سره، بايد د خدای رحمت یا (farr) هم ترلاسه کړی، فار يو ډول الهی پيرزوينه ده چې د اخلاقی چلند په پايله کې لاسته راځي."د يپيکيورينس یا لذت لټوونکو (Epicureans) د عقيدی ۴۰ اصول دا ښيي چې د دې لپاره چې د نورو سړيو څخه ځان وساتو، د دی پايلې د لاسته راوړلو لپاره هره وسيله کارول يوه ښه طبیعي کړنه ده (۶ اصل). دوی په اخلاقي قراردادنو باندي باور درلود، چې په کې دوی هوکړې ته رسېدل، چې نه به چاته زيان رسوی او نه به ورته زيان رسول کېږي. دا اړين نه وو چې هرومرو بايد له دې هوکړه ليکونو څارنه وشي ( ۳۳ اصل) ، مګر شرايطو ته په کتو سره، بايد تغیير په کي راشي (۳۷ تر ۳۸ اصول).
د لذت لټوونکو اصول په دی باندې دلالت کوي چې انسانان په طبیعي حالت کې له خپل شخصي قلمرو نه خوند واخلی او دوی بايد له هغه قانون سره سم دا کړنې وکړي چې له دوی څارنه کوي. دا قانون کېدای شي چې د حالاتو له بدلون سره سم  په دوره يې ډول بدلون وکړي.
ستویکس (Stoics) باور دردلود چې،  په فطري ډول سره هېڅ څوک غلام نه و، غلامي يو بهرنی حالت و، چې له باطني آزدی سره یو ځای شو. "سينيکا د يانګر ليکلي: دا يوه تېروتنه ده، چې داسې تصور وکړو چې غلامي د يوه سړي ټولو شيانو ته راجع کېږي، مګر د هغه غوره برخه تری مستثنی ده، بدن په حقيقت کې د يو بادار تابع ده، مګر د هغه فکر آزاد دي او په حقيقت کې دا فکر دومره خپلواکه او وحشي دی، چې ان د بدن د زندان له لاری چي هغه په کی زنداني دی، نه شو مهار کولی."د طبیعي حقونو د نظريې د پرمختګ  اساسي او مهم دليل، د طبیعي انساني برابرۍ د نظریې ظهور او پيدايښت و.
لکه څنګه چې تاريخ ليکونکي اې. جي. کارلیل (A.J. Carlyle) ذکر کړی: د سياسی تيوري د کمال په نظريه کې داسې ډېر ژور بدلون شتون نه لري، لکه څرنګه چې د ارستو په تيوري کې او په وروستيو کې د سيسرو او د سينيکا له خوا وړاندی شوې تیوري کې چې و.
موږ دا فکر کوو چې دا مثال د انسان د طبیعي برابروالی اړوند غوره مثال نه شي ګڼل کېدای. همدغسی چارلس اچ مک الیوین په دی اند دی چې، د نارينه وو د برابروالي په اړه تر ټولو ژوره نظريه د ستايکس سياسی نظريه ده او د دې تر ټولو غوره نفوذ، د هغه قانون مفهوم بدلول دي چې، دا پایله ترې را منځته کېږي.
جواهر لال نهرو
جواهر لال نهرو (14 نومبر 1889 – 27 مۍ 1964) يو هندوستانی استعمار ضد ملتپال، سيکولر بشرپال، ټولنيز ديموکرات او ليکوال و، څوک چې د شلمې پېړۍ په درېيمه نيمايي کې د هندوستان يوه مرکزي څېره وه. نهرو په هندوستان کې د 1930ز او 1940ز لسيزې د ملتپال خوځښت يو مرکزي مشر و. په 1947ز کال کې د هندوستان په خپلواکۍ سره، نوموړی د هندوستان لومړی صدراعظم شو، او د شپاړسو کلونو لپاره يې خدمت وکړ. نهرو په 1950ز لسزه کې پارلماني ديموکراسۍ، سيکولرايزم، او ساينس او ټيکنالوژۍ ته وده ورکړه، چا چې د يو نوي ملت په توګه پر هندوستاني کړۍ پياوړی اغېز درلود. په نړيوالو چارو کې، نوموړي هندوستان د سړې جګړې له دوه بلاکونو څخه پاک کړ. د يو پېژندل شوي ليکوال په توګه، د هغه کتابونه په زندان کې لیکل شوي دي، له پلار څخه خپلې لور ته لیکونه (1929)، د نړۍ د تاريخ انځورونه (1934)، خپل ژوندليک (1936)، او د هندوستان موندل (1946)، هغه کتابونه دي چې په ټوله نړۍ کې لوستل کېږي. د پنډت مختاړی د وياړ په توګه د هغه له نوم سره نښلول کېږي. —
د موتي لال نهرو زوی، يو پیاوړي وکيل او هندوستاني ملتپال، جواهر لال نهرو په انګلستان کې زده کړې کړې وې – د کامبريج په هيرو ښوونځي او ټرنټي کالج کې، او په انر ټيمپل کې يې د قانون برخه کې روزنه لېدلې وه. نوموړی يو وکيل (د مرافعې وکيل، څارنوال) شو، هندوستان ته راستون شو، د اله اباد په عالي محکمه کې يې کار واخيست، او کرار کرار يې په ملي سياست کې لېوالتيا پیدا شوه، کوم چې بالاخره د هغه د بشپړ وخت مسلک وګرځېد. نوموړی د هندوستان له ملي کانګريس سره يوځای شو، د 1920ز لسيزې په اوږدو کې د پرمختګپالنې څانګې مشرۍ ته ورسېد، او بالاخره د کانګريس مشرۍ ته، د مهاتما ګاندي ملاتړ يې تر لاسه کړ، چا چې نهرو د خپل سياسي وارث په توګه وټاکه. په 1929ز کال کې د کانګريس د رئيس په توګه، نهرو له برتانوي واکمنۍ څخه د بشپړې خپلواکۍ غوښتنه کړه. نهرو او کانګريس د 1930ز لسيزې په اوږدو کې د هندوستان پر سياست تسلط درلود. نهرو د 1937ز کال د هندوستان په ايالتي ټولټاکنو کې د سيکولر ملي دولت نظري دود ورکړه او له کانګريس سره يې مرسته وکړه چې ټاکنې په غوڅ اکثريت وګټي، او په ګڼو ايالتونو کې حکومتونه جوړ کړي. د 1939ز کال د سپتمبر په مياشت کې، د کانګريس وزارتونو د وايسرای «Lord Linlithgow» له خوا له دوی سره له مشورې پرته، په جګړه کې د شاملېدو د پرېکړې پر ضد د احتجاج په توګه استعفاوې ورکړې. د 1942ز کال د اګست د مياشتې د ال انډيا کانګريس کميټې له خوا د "هندوستان خوشې کړئ" مصوبې څخه وروسته، د کانګريس لوړ پوړي مشران زندان ته واچول شول، او د يو څه مودې لپاره دا سازمان وځپل شو. نهرو، د مجبوريت له مخې يې په سملاسي ډول د هندوستان د خپلواکۍ غوښتنې ته په دوه زړي توب سره پاملرنه کوله، خو د دې پر ځای يې غوښتل چې د دويمې نړیوالې جګړې بر مهال د اتحاديانو د جګړې د هڅو ملاتړ وکړي، له اوږد زندان څخه وروسته يوې بدلې شوې سياسي نندارې ته بهر راووت. د محمد علي جناح په مشرۍ مسلم ليګ، په لنډمهالي ډول په مسلمان سياست واک خپل کړی و. د 1946ز کال په ايالتي ټولټاکنو کې، کانګريس ټاکنې وګټلې، خو مسلم ليګ د مسلمانانو لپاره ځانګړي شوي ټولې چوکۍ وګټلې، کوم چې برتانويانو په یو نه یو ډول د پاکستان لپاره د يوې روښانه ژمنتيا په توګه تعبير کړ. نهرو د 1946ز کال د سپتمبر په مياشت کې د هندوستان لنډمهالی لومړی وزير وټاکل شو، په داسې حال کې چې مسلم ليګ د يو څه دوه زړي توب سره د 1946ز کال د اکتوبر په مياشت کې د هغه له حکومت سره يوځای شو.
د 1947ز کال د اګست په پنځلسمه نېټه د هندوستان په خپلواکۍ سره، نهرو د " Tryst with Destiny" په عنوان يوه ستايل شوې تنقيدي وينا وکړه ؛ نوموړي د هندستان د لومړي وزير په توګه لوړه وکړه او د ډيلي په سره کلا يې د هندوستان توغ پورته کړ. د 1950ز کال د جنورۍ په شپږ ويشتمه نېټه، کله چې هندوستان د مشترک المنافع هېوادونو منځ کې يو جمهوريت شو، نهرو د هندوستان جمهوريت لومړی صدر اعظم شو. نوموړي د اقتصادي، ټولنيزو او سياسي اصلاحاتو يو هيله من پروګرام پيل کړ. نهرو تعددي ګڼ ګونديز جمهوريت ته وده ورکړه. په بهرنيو چارو کې، نوموړي د بې طرفه هېوادونو خوځښت په جوړولو کې مخکښه ونډه درلوده، کوم چې د هغو هېوادونو يوه ډله ده،  چې د سړې جګړې په دوه مرکزي نظرياتي بلاکونو کې غړيتوب نه لري.
زېږېدنه او د کورنۍ مخينه
جواهر لال نهرو د 1889ز کال د نومبر په څوارلسمه نېټه د برتانوي هند په اله اباد کې زېږېدلی و. پلار يې موتي لال نهرو، څوک چې يو کشميري پنډت توکمه و، خپله يو شتمن وکيل و، نوموړي په 1919-20 او 1928-29 کلونو کې دوه ځلې د هندوستان د ملي کانګريس د مشر په توګه کار کړی دی. مور يې «سوروپ راني توسو» وه، چې په لاهور کې د ميشتې یوې کشميري پنډت کورنۍ غړې وه. جواهر لال د دوی په درې بچيانو کې تر ټولو مشر و. د هغه په دوه خوېندو کې مشرې يې «ويجيا لکشمي»، سياسي دنده تر لاسه کړه او د ملګرو ملتونو د عمومي اسامبلۍ رئيسه شوه. د نوموړي کشرې خور، «کرشنا هتيسنګ»، يوه مشهوره لیکواله او ژوند لیکونکې وګرځېده.
ماشومتوب
د نهرو پالنه په شتمنو کورونو کې وشوه، چې په هغې کې د «انند بهون» په نوم يوه ماڼۍ وزمه شتمني هم شامله وه. پلار يې چې په ټولنه کې يو مقتدر مخکښ و، له هوسا او لوېديځ ډوله ژوند څخه برخمن و، همدې ژوند کوچنی نهرو هم دا ډول ژوند خپلولو ته وهڅولو. وروسته نهرو خپل ماشومتوب د خوندي او غېر معمولي ژوند په ډول تشریح کړ. د هغه پلار نوموړي ته په کور کې د انګريزو ښځينه ښونکو او خصوصي استادانو له خوا زده کړه ورکړه. له ايرلينډ-فرانسوي تيوسوفيسټ « Ferdinand T. Brooks» څخه اغېزمن شوي نهرو په ساينس، ادب او تيوسفي کې لېوالتيا پيدا کړه (theosophy يعنې عرفاني فلسفي پوهه). د «Annie Besant» په نوم د دوی يو کورني ملګري، چا چې په لومړي سر کې هغه ته د « Brooks» سپارښتنه کې وه، نهرو  په تيوسوفیکي ټولنه کې هغه مهال شامل کړ، کله چې د هغه عمر ديارلس کاله و. په هر حال، کله چې « Brooks» ولاړ، په تيوسوفي کې د هغه لېوالتيا ختمه شوه، او دا ټولنه يې هم خوشې کړه. د نهرو په تيوسوفي لېوالتيا کې د بودايي او هندي صحيفو لوستل شامل و. نوموړي د سنسکريتي يو استاد درلود چې «ګنګا نات جا» نومېدو، څوک چې وروسته په هندوستاني فلسفه کې يو مخکښ مسلط وګرځېد.
د نهرو لومړۍ ژبه انګليسي وه، کومه چې د هغه پلار په برتانوي هندوستان کې په قصدي ډول د زور د ژبې په توګه هغه ته ښودلې وه. په انند بهون کې، د دوی ګاونډيان عمدتاً د برتانوي لوړ پوړو چارواکو کورنۍ وې. له هندوستاني کلتور سره د هغه بنسټيزه اړیکه د کورنيو هندوستاني مزدورانو او تر څنګ يې د کورنۍ د ښځو په مټ وشوه، له چا څخه چې د لوېديځو ارزښتونو د خپلولو تمه نه کېده. په اله اباد کې ويل کېدونکې هندوستاني ژبه دهغه دويمه ژبه وه. نوموړی د نوي معياري هندي په پرتله په کلیواله هندوستاني ژبه کې ډېر ماهر و.
نهرو په خپل ژوند لیک کې د برتانوي واکمنۍ په وړاندې د خپل ماشومتوب د دوه ګونو احساساتو په اړه لیکل کړي دي. نوموړي د خپلو مشرانو تربورانو څخه د سياست بحثونه اورېدل، او له هندوستانيانو سره په کېدونکي امتيازي چلند يې خفګان څرګند کړ. نوموړي له 1899 څخه تر 1902ز کال پورې د برتانوي سترواکۍ پر ضد په جګړه کې د «بوير» جمهوريت سره د همدردۍ يادونه کړې ده. په ورته وخت کې، نهرو د انګريزي کلتور ستاينه کړې او په ماشومتوب کې يې له برتانوي شخصیتونو سره مثبتې اړيکې وې. د هغه پلار په دې پړاو کې په سیاست کې د يو برخوال په پرتله تر ډېره یو څارونکی و، خو تر ډېره بریده يې د لمړيو ملتپالو سره همدردي زیاته وه، چا چې له حکومت سره د قانون اساسي پر بنسټ سمون کې همکاري وکړه. پلار يې غوښتل چې نهرو د برتانيې په حکومت لرونکي هندوستان کې بريالی شي، او انګلستان ته د زياتې زده کړې په موخه يې د هغه د استولو لپاره طرحې جوړې کړې.
آرگېنين
آرگېنين (لنډون: Arg يا R) يو الفا-امينو اسيد دی. د دغه امينو اسيد L -بڼه د ۲۰ طبيعي امينو اسيدونو په کتار کې راځي چې کوډونونه يې CGU، CGC، CGA، CGG، AGA، او AGG دي. په تيورو ژويو کې، آرگېنين د نيم-اهم يا لږ اهميت لرونکی اړين امينو اسيد په ټولگي وېشل شوی، خو دا بيا د يوه فرد د ودې د پړاو او روغتيايي حالت پورې اړه لري چې دا ښکاره کړي چې آرگېنين يې بدن ته څومره اړين امينو اسيد دی. نوي پيدا شوي ماشومانو کې د آرگېنين اړتيا ډېره ليدل کېږي، نو په همدې خاطر د غذايي ارزښت له مخې ماشومان د آرگېنين د ماشومانو لپاره يو ډېر اهم امينو اسيد دی. آرگېنين د لومړي ځل لپاره په ۱۸۸۶ زېږيز کال کې د سويسي کيمياپوه ايرنسټ شولټز له خوا د باقلي د بزغلي نه بېل شوي او تر کتنې لاندې نيول شوي.
د برار هورمون
آرگېنين د برار هورمون توليد زياتوي. د نارينؤ د عضلاتو پر ودې د همدغه امينو اسيد د اغېزو راپور لا تر اوسه پورې په څرگنده توگه نه دی ثبوت شوی.
باندنۍ تړنې
وېشنيزه:بنسټيزه امينو اسيدونه وېشنيزه:اهم امينو اسيدونه
جيرفت ولسوالي
جيرفت ولسوالي (په پارسي کې: شهرستان جیرفت)  د ايران د کرمان ولايت یوه ولسوالي ده. د دغه ولسوالۍ پلازمېنه د جيرفت ښار دی. دا ولسوالي ۳۰۸٬۸۵۸ تنه نفوس لري او مساحت یې ۱۳۷۹۹ کیلومتره مربع دی. د جيرفت ولسوالي بنسټ په کال ۱۳۲۵ کېښودل شو.
يزد ولايت
وېشنيزه:د ایران ولایتونه
جيرفت ولسوالي
سرچينې
وېشنيزه:د کرمان ولايت وېشنيزه:د ايران ولسوالۍ
سربند
سربند  (انگرېزي: Sarband ) د تاجيکستان يو ښار دی، دا ددې هېواد په لوی ښارونو کې شماريږي.په کال 2000 کې ددې ښار ابادي 11,000 وه او د کال 2007 د اندازې له مخې د ددې ښار ابادي 13,000 ته رسېدل ده. دا ښار د تاجيکستان په ختلان ولايت کې موقعيت لري.
نور ولولئ
وېشنيزه:د تاجيکستان ښارونه
رسمي ژبه
يوه رسمي ژبه هغې ژبې ته ويل کيږي چې هغې ته په يوه هيواد، حکومت او يا سيمې که ور ته ځانگړی قانوني دريځ ورکړل شوی وي. په ځانگړي ډول د ولسونو رسمي ژبه يوه وي په کوم کې چې د هغه ولس په محکمو، ولسي جرگې او پازوالنو کې کارول کيږي.
سرچينه
وېشنيزه:ژبه وېشنيزه:ژبني حقونه
پانکراس
پانکراس (په انگرېزي: Pancreas) د بدن يوه اېنډوکراين غده ده چې په پلن ډول د نس شا ته د توري او اثنا عشر په منځ کې پرته ده. پانکراس د سر، غاړې، تنې او لکۍ په برخو وېشل شوی. دغه اېنډوکرايني غده له ۱۵ څخه تر ۲۵ سانتي مترو پورې اوږدوالی، ۳،۸ سانتي متره سور، له ۱،۳ څخه تر ۲،۵ سانتي مترو پلنوالی او له ۸۵ څخه تر ۱۲۰ گرامه تول لري.
پانقراص په فقاري حیواناتو کې د هاضمي سیسټم او انډوکراین سیسټم یو غړی دی. په انسانانو کې، دا په نس کې د معدې شا ته پروت دی او د یوه غدود په توګه عمل کوي. پانقراص یو مختلط یا هټروکراین غدود دی، یعنې هم د انډوکراین او هم د هضمي اګزوکراین غدود عمل لري. د پانقراص ۹۹سلنه اګزوکراین او ۱ سلنه یې انډوکراین دی. د یوه انډوکراین غدود په توګه، ډېری د وینې شکر کچې د تنظیم کوونکي په توګه کار کوي او  د انسولین، ګلوکاګون، سوماټوسټاټین او پانقراصي پولي پپټایډ هورمونونه ترشح کوي. د هاضمي سیسټم د یوې برخې په توګه، د یوه اګزوکراین غدود په توګه عمل کوي او پانقراصي جوس د پانقراصي نالۍ له لوري اثناعشر ته تشوي. دا جوس بای کاربونېټ لري، کوم چې هغه اسیډ خنثی کوي چې د معدې څخه اثناعشر ته د ننه شوي دي؛ او هضمي انزایمونه لري کوم چې په خوراکي موادو کې شته کاربوهایډرېټونه، پروټینونه او غوړ چې له معدې څخه اثناعشر ته د ننه کېږي، تجزیه کوي.
د پانقراص التهاب ته پانکراټیټ ویل کېږي، چې ترټولو عام لاملونه یې د الکولو اوږدمهاله کارول او د ترېخي ډبرې دي. ځکه چې پانقراص د وینې شکر په تنظیم کې رول لري، په ډیابټ یا شکرې ناروغۍ کې هم کلیدي غړی دی. د پانقراص سرطان کولی شي د مزمن (اوږدمهاله) پانکراټیټ یا نورو لاملونو له امله رامنځته شي او ډېر بد راتلونکی لري، ځکه چې ډېری وخت هغه وخت تشخیص کېږي چې د بدن نورو برخو ته خپور شوی وي.
د پانقراص ویی له یوناني πᾶν (pân، «ټول») او κρέας (kréas، «غوښه») څخه اخیستل شوی دی. په شکرې ناروغۍ کې د پانقراص کړنه کابو له ۱۸۸۹م کال څخه پېژندل شوې ده او په ۱۹۲۱م کال کې د انسولینو په تولید کې د هغه رول څرګند شو.
جوړښت
پانقراص یو غړی دی چې د انسان په خېټه کې شتون لري او د معدې له شا څخه د خېټې کینې پورتنۍ خوا ته طحال ته نږدې کش شوی دی. په لویانو کې، کابو له ۱۲ تر ۱۵ سانټي مټره (۴.۷ تر ۵.۹ اینچه) اوږدوالی لري، لوب لرونکی او‌ په ظاهر کې سالمون رنګه ښکاري.
له اناټومیکي اړخه، پانقراص په سر، غاړه، بدن او لکۍ وېشل کېږي. پانقراص د اثناعشر منځنۍ انحنا څخه غځول شوی، چېرته چې د پانقراص سر د وینې دوه رګونه احاطه کوي: پورتني مزنټریک شریان او ورید. د پانقراص ترټولو اوږده برخه، بدن یې، د معدې شا ته غځول شوی دی او د پانقراص لکۍ د طحال په ګاونډ کې ختمېږي.
دوه نلکې، د پانقراص اصلي نلکه او د پانقراص یوه کوچنۍ جانبي نلکه د پانقراص له بدن څخه تېرېږي. د پانقراص اصلي نلکه د ګډې صفراوي نلکې سره یوځای کېږي او د واتر امپولا په نوم یو کوچنی بالون (د ځیګر او پانقراص امپولا) جوړوي. دا امپولا د Oddi سفنکټر په نوم یوې عضلې له لورې احاطه شوې ده. دا امپولا د اثناعشر ښکته کېدونکي برخه کې خلاصېږي. د پانقراص اصلي نلکې ته د ګډې صفراوي نلکې خلاصېدل د بویډن سفنکټر لخوا کنټرول کېږي. د پانقراص جانبي نلکه په بېلابېلو خولو سره د پانقراص اصلي نلکې څخه پورته په اثناعشر کې خلاصېږي.
برخې
د پانقراص سر د اثناعشر انحنا کې موقعیت لري او د پورتني مزانټریک شریان او رګ شاوخوا پوښي. ښي خوا ته یې د اثناعشر ښکته کېدونکې برخه قرار لري او د هغوی په منځ کې پورتني او ښکتني پانقراصي – اثناعشري شریانونه تېرېږي. شاته یې ښکتنی وینا کاوا او د صفرا ګډه نلکه قرار لري. مخې ته یې، پریټواني غشا او عرضي کولون قرار لري. یوه کوچنۍ ناڅاپي راوتنه چې له سر څخه لاندې راوځي، د پورتني مزانټریک ورید او کله هم د شریان شا ته قرار لري.
د پانقراص غاړه د پانقراص سر، چې د اثناعشر په انحنا کې قرار لري، له بدن څخه جلا کوي. غاړه کابو ۲ سانټي مټره (۰.۷۹ اینچه) پراخه ده او د هغه ځای مخې ته قرار لري چېرته چې پورټل ورید جوړ شوی دی. غاړه ډېری د معدې د پایلور شاته قرار لري او د پریتوان له لورې پوښل شوې ده. مخکېنی پورتنی پانقراصي – اثناعشري شریان د پانقراص د غاړې له مخې څخه تېرېږي.
بدن د پانقراص ترټولو لویه برخه ده او ډېری برخه یې د معدې شا ته قرار لري او په خپل اوږدوالي کې نری کېږي. پریټوان د پانقراص د بدن په سر قرار لري او عرضي کولون د پریټوان مخې ته قرار لري. د پانقراص شاته د وینې څو لوی رګونه لکه، اورټا، د طحال ورید او د کین پښتورګي ورید او همدارنګه د پورتني مزانټریک شریان پیل شتون لري. د پانقراص بدن لاندې د کوچنیو کولمو یوه برخه، په ځانګړې توګه د اثناعشر وروستۍ برخه او جیجونوم چې هغه پورې تړل کېږي، او همدارنګه د اثناعشر معلق رباط چې د دې دواړو ترمنځ لوېږي، قرار لري. عرضي کولون (لویې کولمې) د پانقراص مخې ته قرار لري.
پانقراص د لکۍ خوا ته، چې طحال ته نږدې پرته ده، نری کېږي. په معمول ډول له ۱.۳ – ۳.۵ سانټي مټره (۰.۵۱ – ۱.۳۸ اینچه) اوږدوالی لري او د طحال او کین پښتورګي د رباط پردو ترمنځ قرار نیسي. د طحال شریان او ورید چې د پانقراص د بدن ترشا هم تېرېږي، د پانقراص د لکۍ شا ته تېرېږي.
وینې رسول
پانقراص د وینې بډایه سرچینه لري، د هغو رګونو له شاخو سره چې د سلیاک شریان او پورتني مزانټریک شریان څخه سرچینه اخلي. د طحال شریان د پانقراص د سر په اوږدو کې قرار لري او د پانقراص د بدن کینې خوا او لکۍ ته د خپلو پانقراصي شاخو له لارې وینه ورکوي، د کومو شاخو ترټولو لوی چې یې لوی پانقراصي شریان نومېږي. پورتنی او ښکتنی پانقراصي – اثناعشري شریانونه د پانقراص د سر له مخکېني او شاتني سطحو څخه چې اثناعشر ته نږدې پراته دي، تېرېږي. دا شریانونه د پانقراص سر ته وینه ورکوي. دا رګونه په منځ کې له یوبل سره نښلي (اناسټوموز (خوله په خوله کېږي)).
د پانقراص بدن او غاړې وینه د طحال په ورید کې تشېږي، کوم چې د پانقراص شا ته قرار لري. د پانقراص د سر وینه د پانقراصي – اثناعشري وریدونو له لارې په پورتني مزانټریک او پورټال وریدونو کې تشېږي.
پانقراص خپل لمف په لمفاوي رګونو کې تشوي چې د شریانونو سره یوځای سفر کوي او همدارنګه بډایه لمفاوي سرچینه لري. د بدن او لکۍ لمفاوي رګونه د طحال په لمفاوي غدودو کې تشېږي او له هغه ځایه هغو غدودو ته تشېږي چې د سیلیاک او پورتني مزانټریک په منځ کې د آورټا مخې ته قرار لري. د سر او غاړې لمفاوي رګونه د پانقراصي – اثناعشري، مزانټریک او ځیګر شریانونو شاوخوا ته په منځني لمفاوي رګونو کې تشېږي، او له هغه ځایه هغو غدودو ته تشېږي چې د آورټا مخې ته قرار لري.
مایکرواناټومي
پانقراص داسې نسج لري چې هم انډوکراین او هم اګزوکراین رول لوبوي، او دا وېش هغه مهال هم د لیدو وړ دی کله چې پانقراص د مایکروسکوپ لاندې وکتل شي.
د پانقراص ډېری نسج هاضمي رول لري. د داسې رول لرونکې حجرې د کوچنیو نلکو شاوخوا ته کلسترونه (په لاټین کې: acini) جوړوي او د کوچنیو لوبونو په توګه چې فبروزي دېوالونه لري، تنظیم شوي دي. د هرې اسیني حجرې خپلو شاوخوا متقابلو نلکو ته د زایموجنس په نوم غیرفعاله هضمي انزایم افرازوي. په هر اسیني کې، حجرې هرمي بڼه لري او د متقابلو نلکو په شاوخوا کې ځای پرځای شوي چې هستې یې د پوړ غشا، یو لوی انډوپلازمیک رټیکولم، پرسر پرتې دي، او د زایموجن یو څو ګرانولونه په سایټوپلازم کې ښکارېږي. متقابلې نلکې د لوبول په منځ کې د لوبولونو د منځ لا لویو نلکو ته تشېږي او بلاخره انټرالوبولر نلکو ته تشېږي. دا نلکې د کالم شکله حجرو یوې واحدې لایې له لورې پوښل شوي دي. او کله چې د نلکو قطر لویېږي بیا د حجرو لایې هم له یوه څخه زیاتېږي.
سرچينې
وېشنيزه:اناتومي
مايرش
مايرش يا مايرچ چې په لوګزامبورګي ژبه کې ورته Mierschوايي  د لوګزامبورګ په میرش ولایت کې ښاروالۍ ده چې 49.74 مربع کیلومتره مساحت لري او په 2009 کې یې نفوس 8153 تنه و.
سرچینې
وېشنيزه:لوګزامبورګي ژبه وېشنيزه:لوګزامبورګ ښارونه وېشنيزه:لوګزامبورګ وېشنيزه:اروپايي قومونه وېشنيزه:اروپايي شورا وېشنيزه:اروپا او کډوالي وېشنيزه:اروپايي اتحاديه
سید شوکت الله
دا مخ ړنگ کړئ ځکه چې شخصي او بې گټې د يو انجنیر ژوند لیک دی خو د ځانگړنو او ځانتياو وړتياوې يې ندي څرگندې شوي نه یې د خدمت د وړتياو څگندې بېلگې ورکړي. هیله ده چې راتلونکي کې د دغسو شهرت طلبو مخه ونیسئ په درنښت
شريعت
شریعت (په عربي کی: شریعة) د اسلام اخلاقي نظام او مذهبي قانون دي چی د اسلام د مذهبي سرچینو په اساس جوړ شوي دي. شریعت د مسلمانانو د ژوند عمومي موضوعات لکه اقتصاد، سیاست، سوداگرۍ، تړونونه، کورنۍ، جنسی مسایل او پاکوالی او ټولنه دی، حل کوي. قرآن کریم ، د محمد رسول الله احادیث (حدیثونه)، اجتماع، قیاس، الاجتهاد، الاستحسان، الاستصحاب، د شریعت د مهمو سرچینو څخه دي. کله چی شریعه په اسلامي هېواد کی اساسی قانون وي نو د قاضيانو لخوا تفسیر کېږي.
وېشنيزه:اسلام
سبزوار ولسوالي
سبزوار ولسوالي (په پارسي کې: شهرستان سبزوار)  د ايران د خراسان رضوي ولايت یوه ولسوالي ده. دا ولسوالي ۳۰۶٬۳۱۰ تنه نفوس لري. د سبزوار ولسوالي بنسټ په کال ۱۳۱۶ کېښودل شو.
سرچينې
وېشنيزه:د خراسان رضوي ولايت وېشنيزه:د ايران ولسوالۍ
د اشرف خان هجري په شاعرۍ کې تشبيه ګانې
د اشرف خان هجري ژوند
اشرف خان هجري د پښتو ادب او سياست يو پېژندل شوی شخصيت دی، په سياست کې يو متنازعه حيثيت لري، خو د شاعر په حيث د پښتو د منځنۍ يا کلاسيکې دورې او حتی د هرې دورې يو خوږ ژبی او خوږ لحنه شاعر دی، د هجري شاعري د درد او لذت، فن او صنعت او قوي کلام يو ځانګړی او منفرد فن دی، اشرف خان هجري د شاعرۍ له ډېرو فني اړخونو ترڅنګ يو په زړه پورې خبره د پښتون ثقافت په اړه د هغه پوخ شعور دی، چې د ده په شاعرۍ کې ځای، ځای څرګند شوی دی، حتی د هغه وخت جامې، کالي او نور رواجي او عرفي څيزونه د ده په شاعرۍ کې ياد شوي دي، اشرف خان هجري د پښتو او د فارسي شاعرۍ د خپل وخت يو معتبر نوم دی.
اشرف خان هجري د ( ۱۰۴۴ هـ ق ) کال د روژې په مياشت کې زېږېدلی دی، اشرف خان لکه د خپل پلار سردار هم و او شاعر هم و، په ړومبي ځل يې په ( ۱۰۶۳ – ۱۰۶۴ هـ ق ) کال د خپل نيکه بهادر خان چې د خوشحال خان تره و، تر مشرۍ لاندې د ترکمان لاندې په ( غوايزه ) کې د سردار شېرمحمد خان بنګښ په خلاف جنګ کې ګډون وکړ، له جنګ څخه وروسته هغه مهال چې سردار شېرمحمد خان بنګښ ماتې وخوړه، هجري د دوی د څارنې لپاره هڅه وکړه، خو نيکه يې اجازه ور نکړه، په دغه جنګ کې زمونږ شاعر د خپل شجاعت ښه ننداره وښوده.
د اشرف خان هجري دوه زامن و، يو يې افضل خان نوميده او بل يې نامدار خان نوميده چې افضل خان يې ښه شاعر هم و.
د اشرف خان هجري شاعري
اشرف خان هجري د خپلې قبيلې سردار او د خپل دور يو منلی شاعر و، د هغه شاعري د هغه د شاعرانه عظمت او لوی شان لوی دليل دی، پرته له اخلاقي، ټولنيزو او عشقي مضامينو او وطني رنګ، د شوخۍ، خزن و مدال يا درد او حسرت د هجري د شاعرۍ ښکاره خاصيتونه دي، شاعر ته ورپېښ حالات، د هغه د ژوند يو نه هېرېدونکی انځور دی او هم دغه انځور هغه يو داسې مقام ته رسولی دی، چې انفراديت هم لري او يکتايت هم لري او دا احساس شاعر ته خپله هم شوی و،چې ويل يې :
دا مهال دی چې شاعر به په پښتو کې
بل هجري غوندې په فن د شعر فرد وي
( ۷ : ۲ مخ )
***
ډېر محال دی چې شاعر وي په پښتو کې
ما خټک غوندې پيدا کاندې ادوار بل
( ۷ : ۶ مخ )
خوشه چين د پښتو ژبې شاعــــران
زه دهقان د بلاغت، فيض رسان يم
( ۷ : ۱۱ مخ )
منـــت به يې چې شاعـــــر هسـې پيدا شي
چې ويل هجري خټک غوندې مطبوع کا
( ۶ : ۷ مخ )
په ژوند کې درد و غم دواړه سره لازم او ملزوم دي، اخر د زړه هغه کومه کلمه ده چې د ارمانونو او حسرتونو له لاسه نه وي مروړلې شوې، کوم زړه او کوم ځيګر دی چې د ارمان اور ورباندې نه دی بل شوی؟ د هجري د ژوند دا لمبې هغه واقعات دي چې د ده شاعرۍ ته د رغبت وجوهات جوړ شوي دي او که دا وويل شي، نو بې ځايه به نه وي چې د هجري شاعري که له يوې خوا د حسن وعشق او ټولنيز ژوند د ډېرو موضوعاتو نماينده ګي کوي، نو له بلې خوا هم دغه شاعرۍ کې د يو زخمي زړه اواز که د مات رباب د ساز هم محسوسيږي او د يو قفسي او بندي بلبل فرياد هم.
د حيات رمق مې شته ځکه بېخوده
لکه پروت زخمي هوسۍ لتې وهمه
شپه د هجر طولاني ده بې حسابه
څو به ورځ د وصال ګورم زه خرابه
( ۷ : ۱۳ مخ )
کوکبا په ژړا شمېــــــرم نــــه تېريږي
هر نفس په ماتې شــــــور کــــــــه يزيدانــــــو
ګويا زه حسين ( رض ) د وخت په کربلا يم
( ۷ : ۱۹ مخ )
د وطنيت او قوميت له نظره هم د شاعر کلام کې داسې اثرات ليده شي چې د ده د مينې خواږه پکې محسوسيږي، د ملت او ملک دا مينه فطري ده او بيا په داسې حالاتو کې چې څوک يې پرته له څه جرم نه، له وطنه ډېر لرې، د حالاتو په زندان کې په ژوند تېرولو مجبور شي، نو بيا د مينې دا اور، عاشق لکه شمع ورو ورو سېزي.
تشبيه
( ۶ : ۳۰۴ مخ )
يا دا چې تشبه په لغت کې ورته کولو يا يو شی د بل شي په شان کېدو ته وايي او اصطلاحاً يوه خاصه مانا کې د دوو څيزونو ګډون ته تشبه وايي يا په بله وينا يو څوک، يو څيز يا يو حال د بل چا، بل څيز يا بل حال سره ورته کېدو ته تشبه وايي، خو په دې شرط چې د دواړو څيزونو يا حال او کيفيتونو ترمنځ يو يا څو ګډ صفتونه موجود وي.
( ۲ : ۸ مخ )
د مثال په ډول که ووايو چې (( ناپوهي مرګ او پوهه ژوند دی ))، نو په دې کې ناپوهي او جهالت د مرګ سره، علم او پوهه د ژوندون سره تشبه شوي دي.
د تشبه ارکان
تشبه څلور بنسټه لري چې عبارت دي له :
1.    مشبه
2.    مشبه به
3.    د تشبه وجهه
4.    د تشبه ادات
د تشبه د څلورو رکنونو څخه مشبه او مشبه به ته د تشبه طرفين هم وايي چې په تشبه کې د طرفينو ذکر او موجوديت حتمي دی او دغه دوه رکنه د تشبه اصلي ارکان هم نومول شوي دي، اما دوه نور ارکان ( د تشبه وجهه او د تشبه توري ) د تشبه فرعي رکنونه دي چې ذکر او شتون يې حتمي نه دی.
( ۲ : ۹ مخ )
د مشبه او مشبه به ترمنځ د مشترک صفت يا وجهې ميندل د هر چا لپاره ممکن نه دي، يانې د هر چا تر پوهې پورې نه اړونديږي، دا کار يوازې شاعران په درست ډول سره کولی شي.
1-  مشبه :
هغه څوک، شی يا حال دی چې د بل چا، بل شي يا بل حال سره تشبه کړای شوي وي، يانې کوم شي ته چې تشبه ور کول کيږي، هغه ته مشبه وايي، مثلاً که ووايو چې ټول غمجن دي، دا جمله شاعرانه هم نه ده او د تشبه کوم طرف پکې نشته دی، خو که ووايو چې د غم باران اوري، دا جمله تر اولنۍ زياته شاعرانه ده، ځکه چې غم نه ليدل کيږي، خو باران ليدل کيږي، دلته  ( د غم باران ) يو اضافي ترکيب دی او غم يې د باران سره تشبه کړی دی، غم مشبه، باران مشبه به دی.
( ۳ : ۷۶ مخ )
2-   مشبه به :
چې له کوم شي سره تشبه ور کول کيږي.
( ۵ : ۷ مخ )
يا مشبه به هغه څوک، شی يا حال دی چې د بل چا بل شي يا بل حال سره ورته والی او تشبه ورسره شوي وي، مثلا (( پوهنه رڼا ده ))
پوهنه مشبه ، رڼا مشبه به شوه، دا ځکه چې مونږ په دې جمله کې پوهنې ته د رڼا حيثيت ور کړی او رڼا غوندې مو بللې ده.
( ۷ : ۶۳ مخ )
په دې بيت کې اشرف خان هجري ځان د مرغه سره او زلفې د جال سره تشبه کړې دي، چې د ( شوې ) په کلمه کې ( ې ) د مخاطب لپاره کمزوری اشاروي ضمير مشبه او ( مرغه ) مشبه دی، دا ځکه چې مرغه سره يې خپل ځان تشبه کړی دی، په همدې بيت کې يې زلفې د جال سره تشبه کړي دي، چې زلفې مشبه او جال مشبه به دی، جال ته ځکه مشبه به وايي چې د زلفو تشبه ورسره شوې ده.
3-    د تشبه وجهه :
چې د کوم صنعت په وجه تشبه ور کول کيږي.
( ۶ : ۳۰۵ مخ )
يا داسې چې يو يا څو مشترک صفتونه چې د مشبه او مشبه به ترمنځ موجود وي، د تشبه وجهه يې بولي.
( ۳ : ۸۷ مخ )
د تشبه وجهه د اشرف خان هجري په لاندې بيتونو کې ثابتوو :
چې په خم د زلفو بند شوې تېښته مه کړه
مرغه لا په جال اختــــــــــه کا اضطراب
( ۷ : ۶۳ مخ )
په دغه بيت کې هجري مشبه او مرغه مشبه به ، زلفې مشبه او جال مشبه به دي، دا چې په لومړنۍ تشبه کې وجه څه ده؟ هغه قيد کې شتون لري او د زلفو او جال ترمنځ ګډ صفت بندول او ايسارول دي، جې دې ته مونږ د تشبه وجهه يا ګډ صفت وايو.
4-    د تشبه ادات :
د کومو اداتو په وسيله چې تشبه قايميږي يا ذهن ته راځي.
يا هغه برخيزونه دي چې د هغوی په واسطه د مشبه او مشبه به ترمنځ د تشبه وجهه څرګنديږي.